Des tres hilhes que deishèc en palai ben bastit, Crisotemis, Laodice e Ifianasa, hè-te a vier era que volgues, sense dotar-la, ena casa de Pelèu, pr’amor qu’eth la dotarà esplendidament coma arrés age dotat jamès a cap auta hilha: t’aufrís autrejar-te sèt populoses ciutats, Cardamila, Enope, era erbosa Hira, era divina Feras, Antea, era des divertits prats, era polida Epea e Pedasa, abondosa en vinhes, plaçades totes ath cant deth mar, enes confinhs dera sablosa Pilos, e poblades d’òmes rics en bestiar e en buèus, que t’aunoraràn damb ofrendes coma a un diu, e pagaràn, governadi peth tòn scèptre, creishudi tributs.